টাইগার ৩
টাইগার ৩ ২০২৩ সালের একটি ভারতীয় হিন্দি ভাষার অ্যাকশন-থ্রিলার চলচ্চিত্র। এটি পরিচালনা করেছেন মনীষ শর্মা ও যশ রাজ ফিল্মসের অধীনে প্রযোজনা করেছেন আদিত্য চোপড়া। প্রধান চরিত্রে অভিনয় করেছেন সালমান খান, ক্যাটরিনা কাইফ এবং ইমরান হাশমি । এটি ওয়াইআরএফ স্পাই ইউনিভার্স পঞ্চম কিস্তি এবং টাইগার জিন্দা হ্যায় (২০১৭) এর সিক্যুয়েল। প্রধান চিত্রগ্রহণ ২০২১ সালের মার্চ মাসে দিল্লিতে শুরু হয়েছিল । সাউন্ডট্র্যাকটি রচনা করেছেন প্রীতম এবং ব্যাকগ্রাউন্ড স্কোর করেছেন তনুজ টিকু। চলচ্চিত্রটি ₹ ৩০০ কোটির আনুমানিক বাজেটে তৈরি করা হয়েছিল, যা এটিকে যশ রাজ ফিল্মসের সবচেয়ে ব্যয়বহুল প্রকল্পে পরিণত করেছে। এটি ২০২৩ সালের ১০ নভেম্বর দীপাবলির সাথে মিল রেখে প্রেক্ষাগৃহে পায়৷ এটি সমালোচকদের কাছ থেকে মিশ্র পর্যালোচনা পেয়েছে, এর অ্যাকশন সিকোয়েন্স, মিউজিক এবং কাস্ট পারফরম্যান্সের (বিশেষ করে কাইফ এবং হাশমি) জন্য প্রশংসা পেয়েছে, কিন্তু এর পটভূমি এবং গতির জন্য সমালোচনার সম্মুখীন হয়। চলচ্চিত্রটি ₹৪৬৬.৩৩ কোটি বিশ্বব্যাপী আয় করেছে।